Premieră la Cluj. A apărut o aplicație care te ajută să găsești locurile de parcare cu senzori.
Aplicația CityParking Cluj poate fi descărcată gratuit și funcționeză foarte simplu. Peste 1.000 de parcări vor putea fi identificate în noua aplicație a orașului. Cu ajutorul senzorilor montați pe locurile de parcare, aplicația îți arată unde poți parca.
Clujul continuă să se dezvolte și profită din plin de tehnologie. Pentru prima dată în România, la Cluj, șoferii pot să își găsească de pe telefon un loc de parcare liber la sol. Ca să nu îți mai pierzi timpul și să dai ture prin oraș doar ca să găsești un loc de parcare, primăria a inaugurat aplicația CityParking Cluj, care îți vine în ajutor. Aplicația poate fi descărcată gratuit și funcționeză foarte simplu.Emil Boc, primar Cluj-Napoca: "Cu alte cuvinte cetățeanul economisește timp și bani. De ce timp? Pentru ca până acum trebuia să facă două-trei ture prin centru ca să găsească un loc de parcare liber."Până acum clujenii puteau, tot de pe telefon, să își găsească loc liber doar în parcările cu barieră. Peste 1.000 de parcări vor putea fi identificate de acum în noua aplicație a orașului.Cătălin, șofer: "E ceva inovativ. E de ajutor. Cam greu găsesc loc de parcare. Am avut săptămâna trecută treabă vineri și m-am plimbat puțin. Bună ideea!".